CELEX: C2007/170/75
Language: el
Date: 2007-07-21 00:00:00
Title: Υπόθεση T-199/07: Προσφυγή της 5ης Ιουλίου 2007 — Cementownia Odra κατά Επιτροπής των Ευρωπαϊκών Κοινοτήτων

21.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/39
            
         Προσφυγή της 5ης Ιουλίου 2007 — Cementownia «Odra» κατά Επιτροπής των Ευρωπαϊκών Κοινοτήτων
   (Υπόθεση T-199/07)
   (2007/C 170/75)
   Γλώσσα διαδικασίας: η πολωνική
   Διάδικοι
   
      Προσφεύγουσα: Cementownia «Odra» (εκπρόσωποι: P.K. Rosiak, νομικός σύμβουλος και F. Puel, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής της 26ης Μαρτίου 2007 σχετικά με το εθνικό σχέδιο κατανομής δικαιωμάτων εκπομπής αερίων θερμοκηπίου, το οποίο η Δημοκρατία της Πολωνίας υπέβαλε σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα ζητεί την ακύρωση της αποφάσεως της Επιτροπής K (2007) 1295, ως έχει μετά τις 26 Μαρτίου 2007, σχετικά με το εθνικό σχέδιο κατανομής δικαιωμάτων εκπομπής αερίων θερμοκηπίου, το οποίο η Δημοκρατία της Πολωνίας υπέβαλε σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου (1), με την οποία η Επιτροπή έκρινε ότι ορισμένες πτυχές του εθνικού σχεδίου κατανομής δικαιωμάτων εκπομπής διοξειδίου του άνθρακα για την περίοδο 2008-2012, που της κοινοποιήθηκε στις 30 Ιουνίου 2006, δεν είναι σύμφωνες προς τα άρθρα 9, παράγραφοι 1 και 3, 10 και 13, παράγραφος 2, και προς τα κριτήρια που περιλαμβάνονται στο παράρτημα III της οδηγίας 2003/87/ΕΚ. Με την προσβαλλόμενη απόφαση, το όριο εκπομπής διοξειδίου του άνθρακα για τα έτη 2008-2012 μειώνεται κατά 26.7 % σε σχέση με εκείνο το οποίο πρότεινε η Δημοκρατία της Πολωνίας με το κοινοποιηθέν στην Επιτροπή εθνικό σχέδιο κατανομής δικαιωμάτων εκπομπής.
   Οι αιτιάσεις και τα κύρια επιχειρήματα της προσφεύγουσας είναι τα ίδια με εκείνα που προέβαλε στην υπόθεση T-195/07.
   
      (1)  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275, σ. 32).